Шетмĕ (Патăрьел районĕ)

Шетмĕ, — Чăваш Енĕн Патăрьел районĕнчи ял. Пăла хĕрринче вырнаçнă. Хальхи вăхăтра, 1978-мĕш çултанпа,  Ишлĕ ялĕпе пĕрлешнĕ (Ишлĕ-Шетмĕ теççĕ).

Истори
1602-мĕш çулта хальхи Красноармейски районĕнчи Кĕçĕн Шетмĕ ял çыннисем никĕсленĕ. 
1868-мĕш çулта ялта 33 кил пулнă, унта 79 арçынпа 77 хĕрарăм пурăннă.
1920 çулхи утă уйăхĕн 30-мăшĕччен Пăва уесне, каярах Çĕрпӳ уесне кĕнĕ. 1920 çулхи юпа уйăхĕн 5 хыççăн Çĕрпӳ уесĕн Йĕпреç районне кĕртнĕ. 1921 çулхи çĕртме уйăхĕн 22-мĕшĕнчен пуçласа 1927-мĕш çулччен Патăръел уесне кĕнĕ. Ку пĕтĕм тапхăрта ял Турхан вулăсне кĕнĕ. 

1927 çулхи юпа уйăхĕн 1 Мăн Патăръел районне кĕнĕ. 1935 çулхи пуш уйăхĕн 1 хыççăн Турхан районне кĕнĕ. 1939 çулхи пуш уйăхĕн 7 хыççăн, салана Первомайски ята парсан, Первомайски районне кĕнĕ. 1959 çулхи утă уйăхĕн 14 хыççăн хальхи вăхăт таран Патăръел районне кĕрет. 

Паллă çыннисем
 Адрианов Константин Адрианович, — 1863-мĕш çултанпа Тури Туçари шкул вĕрентевçи.  Адрианов А.К., Адрианов Н.К., Адрианов К.К. ашшĕ.
 Адрианов Александр Константинович, — Чĕмпĕрти гимназире В.И.Ульянов-Ленинпа пĕр класра вĕреннескер; Хусан университечĕн историпе филологи факультетне пĕтернĕ (1896).
 Адрианов Николай Константинович (1869-1931), — чăвашран тухнă малтанхи тухтăрсенчен пĕри.Чувашская энциклопедия

Çавăн пекех пăхăр
Вуламалли
Дмитриев В.Д. "Чувашские исторические предания". Чебоксары, 1988.
Асăрхавсем

Категори:Патăрьел районĕн ялĕсем